Di tugniwin n usebter wis”10” akked wis”11”, aqejmamar iruḥ yaɛna iseɣi iwakken ad as-d-yerr tameṭṭut-is maɛna ur yezmir ara iceyyeɛ-it ɣer uzeger. Ma d tugniwin n sb”12” nettwali aqejmamar iruḥ ɣer uzger iwakken ad as-icetki, ad as-d-yerr tameṭṭut-is maca ula d azger ur yezmir ara ad as-tt-id-yerr iceyyeɛ-it ɣer uzrem. Azamul n uzger am wakken i qqaren wat zik: ”Limmer yettuɣal lxir tili yuɣal i uzger.” ad yekrez ar tmeddit imr-n ad t-zlun imi aksum-is d leḥlal.”7 Di tugniwin n usebter wis”13”aqejmamar di teẓgi, yewhem amek ara yexdem win uɣur iruḥ ad t-iceyyeɛ ɣer wayeḍ yeṭṭef taɛkkazt-is yaɛna abrid-is yessawal uzrem. Maca deg usebter wis”14” nettwali azrem yenneḍ-as useklu yelsa tacacit d tawraɣt, yerra-d aqerru-is ɣer lqaɛa aqejmamar yella ddaw-as yenna-as akken ad as-d-yerr tameṭṭut-is yeqbel. Di tugna tamezwarut n sb”15” azrem ileḥḥu, aqejmamar ileḥḥu-d deffir-s, yerra afus ɣef ufus, ma d tugniwin-agi-nniḍen azrem yettban-d s ufella n ṭṭaq, tameṭṭut-nni tebɣa ad terwel mi i twala acku tuggad-it, azrem-nni yenneḍ-as i tengart-is iggul deg-s akken ad tuɣal ɣer uxxam-is nettat teqbel din din.